Legal Document

Category: 192

Text:
3. ΑΠΟΦΑΣΙΣ ΥΠΟΥΡΓΟΥ ΒΙΟΜΗΧΑΝΙΑΣ Αριθ. 37702 της 6/17 Μαΐου 1958 Περί επεκτάσεως εις την λοιπήν νησιωτικήν Ελλάδα της ισχύος της υπ’ αριθ. 60843/56 αποφάσεως «περί ρυθμίσεως των εκ του άρθρ. 4 του Ν.Δ. 3523/56 προκυπτόντων ζητημάτων» ως ετροποποιήθη δια της υπ’ αριθ. 9982/57 αποφάσεως και μειώσεως του συντελεστού «α» του τύπου τιμολογήσεως ηλεκτρικής ενεργείας. Έχοντες υπ’ όψει τας διατάξεις: 1)του άρθρ. 4 του Ν.Δ. 3523/56 «περί οργανώσεως της διανομής της ηλεκτρικής ενεργείας», 2)του άρθρ. 1 του από 7/19 Ιουν. 1957 Β.Δ/τος «περί επεκτάσεως εις την λοιπήν νησιωτικήν Ελλάδα της ισχύος του Ν.Δ. 3523/56 «περί οργανώσεως της διανομής της ηλεκτρικής ενεργείας» και 3)την υπ’ αριθ. 18 από 11.3.58 πράξιν του παρ’ ημίν Συμβουλίου Ενεργείας, αποφασίζομεν: 1.Από πρώτης Ιουλ. 1957, αι διατάξεις της υπ’ αριθ. 60843 της 6ης Σεπτ. 1956 αποφάσεως ημών (Ε.Κ.Β΄ 187 της 18ης Σεπτ. 1956, διορθ. ημαρτ. εν τω αυτω τεύχει, φύλλον υπ’ αριθ. 212 της 18ης Οκτ. 1956), ως αι διατάξεις αύται ετροποποιήθησαν δια της υπ’ αριθ. 9982 της 6ης Φεβρ 1957 μεταγενεστέρας αποφάσεως ημών (Ε.Κ.Β΄ 53 της 16ης Φεβρ. 1957), εφαρμόζονται και επί των επιχειρήσεων ή εκμεταλλεύσεων, εφ’ ων επεξετάθη η ισχύς του Ν.Δ. 3523/56 «περί οργανώσεως της  διανομής της ηλεκτρικής ενεργείας» συμφώνως προς το άρθρ. 1 του από 7/19 Ιουν. 1957 Β.Δ/τος «περί επεκτάσεως εις την λοιπήν νησιωτικήν Ελλάδα του Ν.Δ. 3523/56 «περί οργανώσεως της διανομής της ηλεκτρικής ενεργείας». 2.Προκειμένου περί επιχειρήσεων ή εκμεταλλεύσεων, εφ’ ων επεκτείνεται η ισχύς των ως ανωτέρω αποφάσεων ημών συμφώνως προς τα εν τη παρ. 1 οριζόμενα αι εις τας αποφάσεις ταύτης οριζόμεναι χρονολογίαι ή χρονικαί περίοδοι τροποποιούνται ως ακολούθως: α)Αντί της 1ης Αυγούστου ορίζεται η 1η Ιουλ. 1957. β)Αντί της 31ης Ιουλ. 1956 ορίζεται η 30η Ιουν. 1957. γ)Αντί των χρονικών περιόδων από 1ης   Αυγ. 1955 μέχρι 31 Ιουλ. 1956 και από 1ης Αυγ. 1954 μέχρι της 31ης Ιουλ. 1955 ορίζονται αντιστοίχως αι χρονικαί περίοδοι από 1ης Ιουλ. 1956 μέχρι 30ής Ιουν. 1957 και από 1ης Ιουλ. 1955 μέχρι 30ής Ιουν. 1956. 3.Ο συντελεστής «α» του όρου καυσίμων του τύπου τιμολογήσεως της ηλεκτρικής ενεργείας των ηλεκτρικών επιχειρήσεων ή εκμεταλλεύσεων μειούται από 1ης Αυγ. 1956 ή από 1ης Ιουλ. 1957, κατά την περίπτωσιν, κατά ποσοστόν 2,5% όπερ αναλογεί εις την δαπάνην αντικαταστάσεως των φθειρομένων λαμπτήρων του δημοτικού ή κοινοτικού φωτισμού, ήτις από των ως άνω ημερομηνιών έχει αναληφθή υπό των Δήμων και Κοινοτήτων. 4.Η παρούσα απόφασις θέλει δημοσιευθή δια της Εφημερίδος της Κυβερνήσεως. (Αντί της σελ. 224,75) Σελ. 224,75(α) Εξηλεκτρισμός Νήσων 13.Δ.ι.3 13.Δ.ι.3 Εξηλεκτρισμός Νήσων